《奉简潘师原澄江使君》
宋代·李洪

话别都门岁再除，归田犹复带经锄。
春朝结佩同迎驾，夜雪寒窗并直庐。
东阁何堪薛宣吏，长安久绝子公书。
故人江上新开府，一笑樽前气少舒。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。